open-index/open-wikipedia-markdown huggingface dataset:
Dorothy Hyman

**Dorothy Hyman** (s. 9. toukokuuta 1941) on entinen brittiläinen pikajuoksija ja olympiamitalisti.

Hyman kilpaili arvokisoissa jo 17-vuotiaana vuonna 1958. Tuolloin hän saavutti Kansainyhteisön kisoissa Cardiffissa kultaa 4&nbsp;×&nbsp;110 jaardin viestijuoksussa ajalla 45,37&nbsp;s ja EM-kilpailuissa Tukholmassa hopeaa 4&nbsp;×&nbsp;100 metrin viestijuoksussa ajalla 46,0&nbsp;s. Rooman 1960 olympialaisissa hän saavutti 100 metrillä hopeaa ajalla 11,3&nbsp;s ja 200 metrillä pronssia ajalla 24,7&nbsp;s. Molemmilla matkoilla hän hävisi selvästi Yhdysvaltain Wilma Rudolphille ja pidemmällä matkalla lisäksi Saksan Jutta Heinelle. Hyman osallistui myös 4&nbsp;×&nbsp;100 metrin viestiin, jossa Britannian joukkue hylättiin.

Belgradin EM-kilpailuissa 1962 Hyman voitti 100 metrin juoksussa kultaa ajalla 11,3&nbsp;s, 200 metrillä Jutta Heinen takana hopeaa ajalla 23,7&nbsp;s sekä 4&nbsp;×&nbsp;100 metrin viestissä pronssia ajalla 44,9&nbsp;s. Myöhemmin samana vuonna Perthissä käydyissä Kansainyhteisön kisoissa hän voitti kultaa 100 jaardin juoksussa ajalla 11,2&nbsp;s ja 220 jaardin juoksussa ajalla 24,00&nbsp;s sekä saavutti hopeaa 4&nbsp;×&nbsp;110 jaardin viestissä ajalla 46,81&nbsp;s. Tokion 1964 olympialaisissa hän saavutti pronssia 4&nbsp;×&nbsp;100 metrin viestissä, jonka ankkuriosuuden juoksijana hän toi Britannian maaliin ajassa 44,0&nbsp;s. Lisäksi hän sijoittui 100 metrillä kahdeksanneksi ajalla 11,9&nbsp;s.

## Lähteet

* 
* 
* 
*
Daphne Slater

**Daphne Slater** (o.s. **Arden**, s. 29. joulukuuta 1941) on entinen brittiläinen pikajuoksija ja olympiamitalisti.

Daphne Arden saavutti Belgradin EM-kilpailuissa 1962 pronssia 4&nbsp;×&nbsp;100 metrin viestijuoksussa ajalla 44,9&nbsp;s sekä sijoittui neljänneksi 100 metrillä ajalla 11,5&nbsp;s ja 200 metrillä ajalla 24,2&nbsp;s. Tokion 1964 olympialaisissa hän saavutti pronssia toisen osuuden juoksijana 4&nbsp;×&nbsp;100 metrin viestissä ajalla 44,0&nbsp;s. Lisäksi hän sijoittui 200 metrillä kahdeksanneksi ajalla 24,0&nbsp;s.

Avioiduttuaan Daphne Slater kilpaili vielä Budapestin EM-kilpailuissa 1966 ja sijoittui 4&nbsp;×&nbsp;100 metrin viestijuoksussa kuudenneksi ajalla 45,4&nbsp;s. 

## Lähteet

* 
* 
*
Timo Pulkkinen

** Timo Jukka Pulkkinen** (s. 12. helmikuuta 1965 Helsingin maalaiskunta) on suomalainen urheilutoimittaja, joka toimi 15 vuotta MTV Max -kanavan Formula 1 -lähetysten toimittajana ja nykyään Yleisradion moottoriurheilutoimittajana.

## Ura
Pulkkinen aloitti moottoriurheilutoimittajan uran jo 16-vuotiaana ja oli jo sitä ennen ottanut moottoriurheiluaiheisia valokuvia parin vuoden ajan. Ensimmäisen autokilpailunsa Pulkkinen kuulutti Nurmijärvellä 16-vuotiaana, ja teki sen jälkeen kenttäkuulutustöitä lukemattomissa suomalaisissa moottoriurheilutapahtumissa. Pulkkinen on toiminut kenttäkuuluttajana mm. surullisessa helikopterionnettomuuden käsittäneessä Ahveniston kisassa. Hän toimi yhtäjaksoisesti Jyväskylän Suurajojen ja Neste Ralli Finlandin kuuluttajana 20 vuotta. 

Pulkkinen toimi MTV F1-tiimin jäsenenä 15 kautta (2000–2015) selostaen paikan päällä Formula ykkösiä. Hänellä on suomalaisista toiseksi eniten perättäin seurattuja Formula ykkösten GP- kisoja. Kaikkiaan hän on nähnyt paikanpäältä yli 230 GP kilpailua ja yli 100 MM-Rallia. Urallaan hän on ollut toimittajana tai kilpailijana yhteensä yli tuhannessa moottoriurheilutapahtumassa. Hän on omien sanojensa mukaan lentänyt selostusmatkoillaan 75 kertaa maapallon ympäri. Vuodesta 2016 lähtien hän selostaa moottoriurheilua Yleisradiolle.

## Yksityiselämä
Timo Pulkkisen veli Tomi Pulkkinen on toiminut suomalaisten F1-lähetysten televisiokuvaajana vuodesta 1998 alkaen yli 250 GP-kisassa ja jatkaa edelleen. 

Timo Pulkkisen isä on juontaja ja televisioesiintyjä Jorma Pulkkinen.

## Lähteet

## Aiheesta muualla

* Timo Pulkkisen haastattelu
György Erdélyi

**György Erdélyi** (15. heinäkuuta 1947 – 24. kesäkuuta 2013) oli unkarilainen keihäänheittäjä.

Erdélyi sijoittui Rooman EM-kilpailuissa 1974 keihäänheitossa kymmenenneksi tuloksella 78,06&nbsp;m. Hänen ennätyksensä oli 2. toukokuuta 1976 Budapestissa heitetty 85,48&nbsp;m.

## Lähteet
Sándor Krasznai

**Sándor Krasznai** (14. joulukuuta 1932 Újpest – maaliskuu 2009) oli unkarilainen keihäänheittäjä.

Krasznai sijoittui Bernin EM-kilpailuissa 1954 keihäänheitossa kahdeksanneksi tuloksella 68,45&nbsp;m. Melbournen 1956 olympialaisissa hän sijoittui 13:nneksi. Hän edusti Unkaria 38 maaottelussa ja voitti kuusi Unkarin mestaruutta. Hänen ennätyksensä oli vuonna 1955 heitetty 78,04&nbsp;metriä.

## Lähteet

* 
*
Wayang

**Wayang** on useiden eri jaavalaisten, balilaisten ja lombokilaisten teatterilajien yleisnimi. *Wayang kulit purwa* on jaavalaisen varjonukketeatterin muoto. Teatteriesitysten aiheet ovat usein hindulaisista eepoksista, minkä lisäksi ne ovat saaneet vaikutteita tuhansia vuosia vanhoista animistisista rituaaleista. Varjonukketeatteri on edelleen suosittu teatterilaji ja se on myös osa Unescon aineettoman kulttuuriperinnön luetteloa. Wayang-tyylillä voidaan viitata lisäksi kuvanveiston ja maalaustaiteen tyyleihin, joiden ihmishahmoihin varjonukketeatteri on vaikuttanut.

## Historia

Wayang on mahdollisesti Indonesian teatterin vanhin muoto. Se on saanut vaikutteita tuhansia vuosia vanhoista animistisista palvontarituaaleista. Teatterillisia tyylejä varjonukketeatteriin saapui hindulaisuuden leviämisen myötä ajanlaskun alun paikkeilla. Tyypillisesti varjoteatteria esitettiin paikallisten kuningaskuntien hoveissa. Varjonukketeatterit ovat edelleen suosittuja. Nykyisin esityksiin on lisätty nykyaikaisempia piirteitä, kuten komediaa ja popmusiikkia. Wayang-teatteri lisättiin Unescon aineettoman kulttuuriperinnön luetteloon indonesialaisena kohteena vuonna 2008.

Kuvanveiston ja maalaustaiteen wayang-tyyli alkoi Itä-Jaavalla 1000-luvun paikkeilla, josta se levisi edelleen esimerkiksi Keski-Jaavalle ja Balille. Keski-Jaavalla tuuli sai vaikutteita islamista. Balilla tyyli on edelleen elinvoimainen maalaustaiteen perinne.

## Piirteet

Wayang-teatterin aiheet liittyvät usein hindulaisiin suureepoksiin Ramayanaan ja Mahabharataan. Näitä aiheita käsitteleviä teatterimuotoja kutsutaan joskus myös nimellä *purwa* eli muinainen. Jaavan varjonukketeatteri eli *wayang kulit purwa* -teatterin näytelmien aihe on usein hyvän ja pahan kamppailu. Tarinat symboloivat myös ihmisen elinkaarta syntymästä kuolemaan.

Wayang-teatterin esityksissä käytetään pääsääntöisesti kahta eri nukketyyppiä, kolmiulotteista puista nukkea (*wayang klitik*) ja litteää varjonukkea (*wayang kulit*). Varjonuket leikataan nahasta pitsimäisesti ja ne maalataan värikkäiksi. Varjoteatterin kertoja eli *dalang* istuu varjokankaan takana. Varjokankaalle heijastetaan nukkejen varjokuvat. Hyvät hahmot heijastetaan oikealle ja pahat vasemmalle. Nukkejen liikkeitä ohjataan ohuilla kepeillä. Kertoja esittää myös ääntään muutellen eri hahmojen repliikit. Tapahtumien kulkua kuvaillaan resitoimalla pathet-moodin sävelikköä. *Dalang* on myös teatterin orkesterinjohtaja. Hän näyttää gamelan-orkesterin jäsenille merkkejä eri musiikkikappalieden aloittamisesta. Perinteinen esitys kestää koko yön, tai noin yhdeksän tuntia. Nykyisin tosin esitetään myös lyhyempiä esityksiä.

Wayang-tyylistä puhuttaessa viitataan kuvanveiston ja maalaustaiteen tyyleihin, joissa ihmishahmot kuvataan varjonukketeatterin hahmojen mukaisesti.

## Lähteet
Cymbeline

***Cymbeline*** on William Shakespearen kirjoittama, melko harvoin esitetty näytelmä, joka luokitellaan historialliseksi romanssiksi. Cymbeline on kuningas ja isä, joka on ajautumassa täydelliseen katastrofiin sekä poliittisesti että perheensä kanssa. Rooman valtakunnan sotilaat ovat nousemassa maihin ja Britannia on vaarassa tulla suurvallan murskaamaksi, kuningaskunnan suunnan määrää juonitteleva kuningatar. Näytelmä kertoo viattomuudesta ja kateudesta, katoamisista ja jälleennäkemisestä sekä ennen kaikkea anteeksiannosta.

Cymbeline sijoittuu aikaan, jolloin Britannia oli osa Rooman valtakuntaa. Sen päähenkilöinä on kelttiläinen Britannian kuningas Cymbeline eli Cunobelinus, hänen tyttärensä Imogen ja tämän alempisäätyinen kosija Posthumus Leonatus. Mukana on myös Posthumuksen petollinen ystävä Iachimo, ja kuningatar, joka on Imogenin paha äitipuoli.

## Elokuvaversiot
Cymbeline on filmattu ainakin vuonna  1913 Yhdysvalloissa (Lucius Hendersonin ohjaus) ja Saksassa 1925 (Ludwig Bergerin ohjaus). Vuonna 1981 näytelmä ilmestyi videolla, ohjaajana  Patrick Tucker. Elijah Moshinskyn ohjaamassa vuoden 1982 televisioversiossa, jonka tuotti BBC, oli Imogenina Helen Mirren. Vuonna 2000 ilmestyi saksalainen televisioversio, jonka ohjasi Dieter Dorn. Vuonna 2014 julkaistiin modernisoitu versio, jonka ohjasi Michael Almereyda.

## Suomennos
Joel Elstelä on suomentanut ja sovittanut näytelmän teatteri Beowulfille, joka esitti sen kesäteatterissa 1993.

* 

## Katso myös
* Luettelo William Shakespearen näytelmien elokuvasovituksista

## Lähteet

## Aiheesta muualla

* Risto Niemi-Pynttäri: Onnellinen loppu, valepukujen riisuminen ja jälleennäkeminen. Maailmankirjat 2011.
Ikat

**Ikat** ("solmia") eli **ikkat**, **ikatti** on värjäysmenetelmä, jossa kudokseen käytettävät langat värjätään etukäteen niin, että ne kudottaessa muodostavat tietynlaisia kuvioita Nimitystä käytetään myös kudonnaistyypistä, johon käytetään solmuvärjäyksen tyylisellä menetelmällä ennen kudontaa värjättyä kudetta tai lointa. Japanissa tekniikka tunnetaan nimellä **kasuri** tai **egasuri**, suomalaisessa kansanperinteessä **flammuvärjäys** tai **täplävärjäys**.

Kaksoisikat syntyy, kun sekä kude että loimi värjätään ennen kudontaa.

Värjäys suoritetaan tietyn laskelman mukaan niin, että loimi tai kudelangat sidotaan siten, että vain tarkoin määrätyt osat langoista värjäytyvät. Prosessia toistetaan niin kauan, että langat ovat halutulla tavalla värjäytyneet. Tyypillisessä ikattivärjäyksellä tehdyssä työssä, esimerkiksi matossa kuvioiden ääriviivat eivät ole täysin selkeät, vaan näyttävät aivan kuin läikehtivän.

Ikattia on kahta tyyppiä:

* I) Ns. kudeikatti, joka on tyypillinen läntiselle Aasialle.
* II) Ns. loimi-ikatti, joka on nimenomaan Indonesiassa yleinen

Näiden kahden yhdistelmä ns. kaksoisikatti on käytössä Indonesiassa, Japanissa ja Intiassa ja jonkin verran myös Euroopassa.

## Patolu-kangas
Gujaratin silkkistä patolu-kangasta on valmistettu ainakin 1500-luvulta alkaen. Sitä pidetään kaksoisikateista taidokkaimpana. Intiasta tuotiin paljon patolu-kankaita Indonesiaan ja niitä jäljiteltiin erityisesti Jaavalla. Intiassa tehtiin vientiä varten sekä materiaalinsa että laatunsa, kokonsa ja jopa kuviointinsakin puolesta erilaisia kankaita kuin kotimaassa käytetyt. 

## Ns. gringsing-kaksoisikatit
Indonesian ikateista ovat kuuluisimpia puuvillaiset ns. gringsing-kaksoisikatit, joita valmistetaan Balin Tengananin kylässä. Ne eivät ilmeisesti ole saaneet vaikutteita Intian patolu-kankaista. Kankaan nimi gringsing tarkoittaa ”ei sairas”. Kudonnaisten uskottiin suojelevan pahalta ja niitä käytettiin rituaaleissa.

Merkittäviä ikatti-perinteitä on Balin lisäksi Sumballa, Floresissa,Timorilla, Sulawesissa, Sumatralla sekä useilla Nusatenggaran saarilla. Muilla saarilla ikatit ovat arvostettuja tuontikankaita. Indonesissa ikatteja käytetään sekä arkipukeutumisessa että juhla-asuissa. Hienoimmat ikatit ovat perintökalleuksia. Myös hautauskankaina on käytetty ikatteja.

## Lähteet
*

### Viitteet

## Aiheesta muualla
Sumbansieppo

**Sumbansieppo** (*Ficedula harterti*) on kotoperäinen indonesialainen hyönteissyöjälintu.

Sumbansieppo elää ainoastaan Burun saaren metsissä Itä-Indonesiassa. Lajin elinympäristön laajuus on 20&nbsp;000–50&nbsp;000 neliökilometriä. Siebers nimesi lajin Ernst Hartertin kunniaksi.

Sumbansieppo käyttää pääasiassa ravinnokseen Burun saaren metsissä eläviä metsäheinäsirkkoja.
Sumbansiepon tunnistaa punaisesta pyrstöhöyhenestä ja vihreästä nokkaviivasta.

## Lähteet
* Oriental Bird Club Image (kuva) 
*ITIS: Ficedula harterti 

### Viitteet
Debra Jo Rupp

**Debra Jo Rupp** (s. 24. helmikuuta 1951 Glendale, Kalifornia) on yhdysvaltalainen näyttelijä. Hänen tunnetuin roolinsa on ollut komediasarjassa *[[70’s Show|70's Show]]*, jossa hän näytteli Ericin äitiä Kitty Formania vuosina 1998–2006. Rupp on vieraillut monissa televisiosarjoissa muun muassa *[[Frendit|Frendeissä]]*, *[[Seinfeld]]issä* ja *[[L.A. Law|L.A. Law:ssa]]*. Lisäksi hän on näytellyt sivurooleissa elokuvissa *[[Big – isoksi yhdessä yössä]]* (1988) ja *[[Kuolema pukee häntä]]* (1992).

## Aiheesta muualla
*
Sumbanruskosieppo

**Sumbanruskosieppo** (*Muscicapa segregata*) on indonesialainen hyönteissyöjälintu.

Sumbanruskosieppo elää Burun saaren metsissä Itä-Indonesiassa. Laji on aikoinaan erotettu ruskosieposta (*Muscicapa dauurica*). Sumbanruskosiepon kanta on mahdollisesti taantunut metsien hakkuiden takia.

## Lähteet
*ITIS: Muscicapa segregata 

### Viitteet
Kookosmaito

**Kookosmaito** on kookospähkinän siemenvalkuaisesta tehtyä maitomaista nestettä. Sen väri ja täyteläinen maku johtuvat runsaasta öljypitoisuudesta ja sokereista. Malesiassa, Bruneissa ja Indonesiassa kookosmaito on nimeltään *santan*, Filippiineillä taas *gata*. Thaimaassa nimitys on *ga-ti*, ja sitä käytetään monissa thaimaalaisissa ruokalajeissa. Kookosmaitoa ei pidä sekoittaa kookospähkinässä olevaan nesteeseen eli kookosveteen, joka häviää hedelmän vanhetessa, vaikka tätäkin voidaan joissakin yhteyksissä nimittää kookosmaidoksi. Kookosmaito on Aasiassa yleisimpiä ruoka-aineksia. Sitä käytetään keittoihin, kastikkeisiin, jälkiruokiin ja leivonnaisiin. Se on raaka-aineena monissa vegaanisissa ja maidottomissa ruoissa.

Kookos, josta kookosmaito on tehty, sisältää paljon kuitua ja lyhytketjuisia rasvahappoja ja näin ollen edistää suoliston toimintaa ja vähentää tulehdus- ja verenvuotovaivoja. Se myös nopeuttaa aineenvaihduntaa.

## Lähteet

## Aiheesta muualla

*
Moby Dick (vuoden 1998 elokuva)

**Moby Dick** on vuonna 1998 valmistunut yhdysvaltalainen elokuva. Se on filmatisointi Herman Melvillen kirjoittamasta kirjasta nimeltä *[[Moby Dick]]*. Elokuva on kolmas filmatisointi Melvillen kirjasta, ja sen on ohjannut Franc Roddam ja tuottanut Francis Ford Coppola.

## Pääosissa

## Muita filmatisointeja samasta kirjasta
* Moby Dick (vuoden 1930 elokuva)
* Moby Dick – valkoinen valas

## Aiheesta muualla
*Arvostelu elokuvasta 

## Lähteet
*
Combat Flight Simulator

**Combat flight simulator** on Microsoftin julkaisema lentosimulaattoripelisarja. Se eroaa Microsoftin tunnetuimmasta Microsoft Flight Simulator -pelisarjasta siten, että siinä lennetään sotilaslentokoneilla. 

Sarjaan kuuluu seuraavat pelit:

* Combat Flight Simulator WWII Europe Series
* Combat Flight Simulator 2
* Combat Flight Simulator 3: Battle for Europe
Helena Waris

**Helena Waris** (s. 1970) on suomalainen kirjailija. Hän on kirjoittanut erityisesti fantasiaa.

Waris vietti lapsuutensa Kiteellä Pohjois-Karjalassa. 13-vuotiaana hän muutti Mikkeliin, missä hän kirjoitti ylioppilaaksi vuonna 1990. Waris on opiskellut puutarhuriksi. Hän asuu Ristiinassa.

Vuonna 2009 ilmestyi Wariksen esikoisromaani ja *Pohjankontu*-trilogian aloitusosa *Uniin piirretty polku*. Sarjan toinen osa *Sudenlapset* ilmestyi vuonna 2011 ja päätösosa *Talviverinen* 2013. Kaikki kolme osaa voittivat Suomen Tolkien-seuran vuoden parhaalle suomalaiselle fantasiakirjalle myöntämän Kuvastaja-palkinnon. *Uniin piirretystä polusta* on tehty Saara Leutolan ohjaama lyhytelokuva *Noidantuli*, joka sai ensi-iltansa keväällä 2015.

Vuonna 2014 ilmestyi Wariksen neljäs fantasiaromaani *Vuori*. Myös se voitti Kuvastaja-palkinnon. Syksyllä 2015 ilmestyi Wariksen yhdessä puolisonsa Janne Nykäsen kanssa kirjoittamansa teos *Entropia*, joka on dystopia tulevaisuuden Suomesta. Vuonna 2016 Waris sai Kaarina Helakisa -palkinnon.

## Teokset

#### Pohjankontu
# 
# 
# 

#### Kone

# 
# 
# 

#### Metsänpeitossa

* *Saari.*
* *Railo.*

#### Olafin pentupäiväkirjat

* 
* 
* 
* 

#### Muut

* 
* 
* *Kimeerit.*

#### Yhdessä muiden kanssa

* 
* 

## Lähteet

## Aiheesta muualla
* 
* Majander, Antti: Kummastuttaa pientä kulkijaa HS.fi. 13.5.2009.
* Helena Miettinen: Uniin piirretty polku. Helsingin Sanomat 13.5.2009.
* Helena Waris – Pohjankonnun valtiatar Tähtivaeltaja 3/2013.
Kuningas Abdilazizin kansainvälinen lentoasema

**Kuningas Abdilazizin kansainvälinen lentoasema** () ) on kansainvälinen lentoasema Jeddan lähellä Saudi-Arabiassa. Se avattiin käyttöön vuonna 1981. Lentoaseman kautta kulki 11&nbsp;248&nbsp;000 matkustajaa vuonna 2003. Lentoasema on nimetty Saudi-Arabian perustajan, Ibn Sa’udin mukaan.

## Lähteet
Lahden Kirjamessut

**Lahden Kirjamessut** on Lahdessa vuosittain maaliskuussa järjestettävä kirjallisuustapahtuma. Messut järjestettiin ensimmäisen kerran 2008. Lahti Hallissa järjestettävässä tapahtumassa vieraili vuonna 2008 noin 4000 kävijää. Messujen yhteydessä järjestetään myös antiikkimessut. Sarjakuva on messujen yksi painopisteistä. Lahtelainen Puupäähatulla palkittu sarjakuvataiteilija Marko Turunen toteuttaa messujen päänäyttelyn. 

Lahden Kirjamessujen neuvonantajina toimivat runoilija, suomentaja ja kustantaja Leevi Lehto sekä suomentaja, Suomen Penin puheenjohtaja Jukka Mallinen. 

## Lähteet

## Aiheesta muualla

* Lahden Kirjamessut
Tikkala

**Tikkala** voi tarkoittaa seuraavia:

## Paikannimenä
*Tikkala, kylä Tohmajärvellä
*Tikkala, Mikkelin kaupunginosa
*Tikkala, kylä Korpilahdella, Jyväskylässä
*Tikkala, kylä entisessä Viipurin maalaiskunnassa Suomen Neuvostoliitolle luovuttamalla alueella

## Sukunimenä
*Arvi Tikkala (1906–1940), näyttelijä ja laulaja
*Kari Tikkala, orkesterimuusikko, fagotisti (Arvi Tikkalan pojan poika)
*Kari Tikkala (s. 1963), pianisti ja cembalisti
*Kristiina Tikkala (s. 1960), hallintotieteiden maisteri, Kolarin ent. kunnanjohtaja.
Nokia 7610 Supernova

**Nokia 7610 Supernova** on Nokian matkapuhelinmalli, joka tuli myyntiin elokuussa 2008. Nokian suositushinta puhelinmallille on 220–270 euroa. Matkapuhelimessa on 3,2 megapikselin kamera, peilipinta ja liukuva kansi. Supernovassa on myös paikka muistikortille. Siinä on radio, Bluetooth ja pakettidata. Puhelimella on myös mahdollista selata internet-sivustoja.

## Aiheesta muualla
* Nokia 7610 Supernovan kuvaus Nokian sivustolla

## Lähteet
Henrik Lund

**Henrik Lund** (29. syyskuuta 1875 – 6. kesäkuuta 1948) oli grönlantilainen lyyrikko, taiteilija ja pappi. Hän kirjoitti sanat Grönlannin kansallislauluun, Nunarput utoqqarsuanngoravitiin.

## Lähteet
The Cathedral and the Bazaar

**The Cathedral and the Bazaar** on Eric S. Raymondin avoimen lähdekoodin ohjelmistotuotannon menetelmistä kirjoittama essee, joka perustuu hänen havaintoihinsa Linuxin ja Fetchmailin kehitystyöstä. Essee julkistettiin ensi kerran Linux-kongressissa 27. toukokuuta 1997 ja julkaistiin painetussa muodossa 1999. 

## Sisältö

Esseessä asetetaan vastakkain kaksi erilaista vapaan ohjelmiston kehittämismetodia:

*Katedraalimalli, jossa lähdekoodi julkistetaan vakaiden versioiden mukana, mutta versiojulkistusten väliaikoina kirjoitettu koodi on vain rajattuun ydinryhmään kuuluvien ohjelmistokehittäjien saatavilla. GNU Emacs ja GCC ovat kirjassa annetut esimerkit.
*Basaarimalli, jossa ohjelmaa kehitetään avoimesti internetin välityksellä toimivan yhteisön kanssa. Esseessä kunnia mallin keksimisestä annetaan Linus Torvaldsille. Raymond myös kertoo, kuinka hän itse sovelsi mallia tietoisesti kehittäessään Fetchmailia, ja millaisia kokemuksia hän sai projektin aikana avoimen lähdekoodin yhteisön toiminnasta.

Torvaldsin käyttämäksi kehitysmalliksi kuvataan *release early and often, delegate everything you can, be open to the point of promiscuity*: julkaise varhain ja usein; delegoi kaikki minkä voit; ole avoin umpimähkäisyyteen asti. Raymond ehdottaa, että Torvaldsin suurin ja merkittävin keksintö ei ollut itse ydin, vaan sen kehitykseen käytetty malli. Raymond kehuu Torvaldsin kykyä tuottaa käyttöjärjestelmän ydin, mutta innovaatioiden sijaan Torvaldsin kyvyt loistavat insinöörimäisen suunnittelun ja ongelmien välttämisen laadussa.

Esseen keskeisin väittämä on Linuksen laiksi kutsuttu lause *given enough eyeballs, all bugs are shallow*. Eli: mitä paremmin koodi on laajan yleisön saatavilla testaukseen, käyttöön ja kokeiluun, sitä nopeammin kaikenlaiset ohjelmavirheet, bugit, häviävät tuotteesta. Sitä vastoin katedraalimallissa ylenmääräinen aika ja työpanos kuluvat samantapaisten virheiden jäljittämiseen, koska koodi on vain harvojen kehittäjien ulottuvilla.

Richard Stallman mainitaan vapaan ohjelmiston käsitteen kehittäjäksi ja se keskittyy siihen, mitä ohjelmiston vastaanottaja saa ohjelmistolla tehdä. Avoin lähdekoodi keskittyy käytännön seurauksiin. Essee kiinnittää huomiota vapaan ohjelmiston vaikutuksiin ohjelmistokehitysmenetelmiin.

## Vaikutus

Essee auttoi useimpia vapaan lähdekoodin ohjelmistoja kehittäviä tahoja omaksumaan basaarityylisen työtavan joko kokonaan tai osittain. Alun perin katedraalimallin kehitysprojektit GNU Emacs ja GCC siirtyivät sittemmin basaarimallin käyttöön. Esseellä oli huomattava vaikutus siihen, että  Netscape vapautti selaimensa lähdekoodin, mikä johti lopulta Mozilla-projektin syntyyn.

Kun O'Reilly-kustantamo julkaisi esseen painetussa muodossa 1999, tapahtuma merkitsi uutta merkkipaalua. *The Cathedral and the Bazaar* -kirjasta tuli ensimmäinen kaupallisesti julkaistu kirjallinen teos, joka käyttää vapaata *Open Publication License* -lupaehtoa.

## Lähteet

## Aiheesta muualla
*Esseen online-versio
Moby Dick (täsmennyssivu)

**Moby Dick** tarkoittaa seuraavia asioita:

* Moby Dick, Herman Melvillen romaani vuodelta 1851
* Moby Dick, Led Zeppelinin kappale
* Moby Dick, satamayhtiö
* Valkoinen valas, vuoden 1930 elokuva
* Moby Dick – valkoinen valas, vuoden 1956 elokuva
* Moby Dick, vuoden 1998 elokuva.
* Moby Dick, unkarilainen heavy/thrash metal-yhtye.
Turhaa lemmen touhua

***Turhaa lemmen touhua*** () on William Shakespearen 1590-luvun puolivälissä kirjoittama komedia. Se kertoo Navarran kuninkaasta ja kolmesta aatelismiehestä, jotka vannovat paneutuvansa opintoihinsa kolmeksi vuodeksi, ja pidättäytyvänsä tämän ajan naisseurasta. Navarraan saapuu ranskalainen prinsessa hovinaisineen, ja valan tehneet nuorukaiset tietysti rakastuvat näihin. 

Näytelmään kuuluu laulu, jonka eräs tutkija tunnisti. Kolmannen näytöksen alkuun on käsikirjoituskopioissa kirjoitettu sana "Concolinel", mutta alkujaan siinä on lukenut "Qvand Colinet", joka on Shakespearen aikana suosittu ranskalainen pilkkalaulu miehen sukupuolielimestä.

## Elokuvasovituksia
Kenneth Branagh ohjasi näytelmän pohjalta vuonna 2000 musikaalielokuvan ja sijoitti sen 1930-luvulle. Televisio- ja elokuvasovituksia on tehty useita sekä ennen että jälkeen sen. Katso myös Luettelo William Shakespearen näytelmien elokuvasovituksista.

## Suomennokset
* *Turhaa lemmen touhua* (suom. Paavo Cajander) Teoksessa *Shakespearen kootut draamat 2*, WSOY, 1950
* 
* *Turhaa lemmen touhua*, Joel Elstelän käännös ja sovitus teatteri Beowulfille 1995.

## Lähteet

## Aiheesta muualla

* Risto Niemi-Pynttäri: Shakespearen Turhaa lemmen touhua, Maailman kirjat
Convair B-36 Peacemaker

**Convair B-36**, epäviralliselta kutsumanimeltään ”**Peacemaker**”, oli yhdysvaltalainen pommikone. B-36 oli ensimmäinen mannertenväliseen toimintaan soveltuva pommikone. B-36 oli ensimmäinen varta vasten ydinaseita varten suunniteltu kone ja suurin massavalmisteinen mäntämoottorein varustettu lentokone. Tavallisuudesta poiketen koneen potkurit olivat siipien takapuolella. Pommikuorma oli valtava, 32–39 tonnia, ja puolustusaseistuksena oli neljä sisäänvedettävää kaksoiskonekivääritornia sekä tykkitorni pyrstössä.

Koneesta valmistettiin useita eri versioita. B-36D-versiosta alkaen koneessa oli sekä mäntämoottorit että suihkuturbiinit. Loivasti nuolimuotoisia siipiä käyttävän koneen oli tarkoitus korvata Yhdysvaltain ensimmäinen täysin strateginen pommikone B-29. Vanhan B-29:n kantomatka (5&nbsp;200&nbsp;km) oli paljon uutta lyhyempi, esimerkiksi Neuvostoliittoon suuntautuvia pommituksia ajatellen.

Ensimmäinen prototyyppi lensi elokuussa 1946, ja kone tuli palveluskäyttöön 1949. Se poistui käytöstä helmikuussa 1959, kun edelleen käytössä oleva Boeing B-52 -kone korvasi sen.

Lentäjät eivät pitäneet B-36:tta onnistuneena konstruktiona. Se oli fyysisesti raskas lentää ja sen Wasp Major -moottorit osoittautuivat epäluotettaviksi. Työntöpotkureihin asennettuina niissä oli jatkuvia jäähdytysongelmia ja niiden kaasuttimet saattoivat jäätyä kesken lennon. Katsottiin, että oli normaalia, että ainakin yksi sen moottori sammui kesken joka lennon. Siipi oli niin paksu, että mekaanikko saattoi ryömiä siiven sisällä kesken lennon sammuneen moottorin luo ja yrittää korjata sitä ajossa.

Konetyyppiä käyttäen tehtiin ainakin Nevadan koealueella suoritettuja ydinkokeita. Niissä B-36 -tyyppinen superraskas pommittaja pudotti ydinpommin ainakin Operaatio Teapotissa.

Lentäjillä oli sanonta *six turning and four burning* kaikkien moottorien ollessa käynnissä. Sarkastisempi toteamus oli: *two turning, two burning, two choking, two smoking and two unaccounted for*.

B-36 oli myös X-6-projektin pohjana. Tässä yritettiin luoda ydinkäyttöinen lentokone. Koekoneen pommitilaan asennettiin ilmajäähdytteinen ydinreaktori. Reaktorin sinänsä todettiin toimivan, mutta projekti hylättiin ennen varsinaisia testejä. Kone lensi tavanomaisin mäntä- ja suihkumoottorein.

## Tekniset tiedot (B-36J-III)

## Lähteet
*Donald, David: *The Military Propeller Aircraft Guide - From 1914 to present day*, Chartwell Books, 1999, Lontoo, Englanti . 

### Viitteet

## Aiheesta muualla

*
*http://www.nationalmuseum.af.mil/factsheets/factsheet.asp?id=360
*http://www.b-36.net/ 
*http://www.militaryfactory.com/aircraft/detail.asp?aircraft_id=235
*http://militaryhistory.about.com/od/militaryaircraft/p/b-36-peacemaker.htm 
*http://www.air-and-space.com/peacemkr.htm
*http://www.air-and-space.com/b-36%20wrecks.htm (konetyypille sattuneista onnettomuuksista)
*http://www.cowtown.net/proweb/B36_Home.htm 
*http://www.pimaair.org/collection-detail.php?cid=58 
*http://www.fiddlersgreen.net/models/Aircraft/Convair-B36.html
*http://www.ub88.org/researchprojects/b36peacemaker/b-36-peacemaker.html
Ydinkäyttöinen lentokone

**Ydinkäyttöinen lentokone** on lentokone, jonka moottoreissa hyödynnetään ydinvoimaa. Sekä Yhdysvallat että Neuvostoliitto suunnittelivat ydinlentokoneita 1950- ja 1960-luvuilla, ja prototyypit valmistuivat koelentokäyttöön. Koneita suunniteltiin erittäin pitkän lentomatkan pommikoneiksi. Teoriassa ydinreaktorilla varustettu pommittaja olisi voinut päivystää ilmassa parin viikon ajan.

## Suunnitelmat Yhdysvalloissa

Ydinvoimalla toimivan lentokoneen suunnittelu aloitettiin NEPA-projektin (*Nuclear Energy for the Propulsion of Aircraft*) puitteissa jo vuonna 1946. 1951 NEPAn tietojen perusteella käynnistettiin ANP-projekti (*Aircraft Nuclear Propulsion*). Tässä projektissa kaksi Convair B-36-pommikonetta otettiin muokattavaksi X-6-koekoneiksi. Ilmajäähdytteinen 3 MW ydinreaktori asennettiin koekoneen pommitilaan ja todettiin toimivaksi. Koneen moottorit olivat tavanomaiset Convair-36-koneen moottorit, eikä ydinreaktoria kokeiltu voimanlähteenä. Ohjelma peruttiin ennen kuin koneita oli saatu valmiiksi.

Project Pluto puolestaan oli suunnitelma rakentaa ydinenergaa hyväksikäyttävä risteilyohjus. Tämäkin suunnitelma peruttiin.

## Suunnitelmat Neuvostoliitossa

Neuvostoliittolaiset pääsivät tutkimuksissaan pidemmälle. Kaksi valmista Tupolev Tu-119 -konetta valmistui koelentoihin. Nämäkin hylättiin pian liian suurten turvallisuusriskien johdosta. Tu-119 perustui edelleen käytössä olevaan Tupolev Tu-95 -pommikoneeseen.
Gerry Cosby

**Gerry Cosby** (15. syyskuuta 1909 Roxbury, Massachusetts, Yhdysvallat – 26. marraskuuta 1996) oli yhdysvaltalainen jääkiekkoilija. Hän johti Yhdysvaltain maajoukkueen sen ensimmäiseen maailmanmestaruuteen vuoden 1933 maailmanmestaruuskisoissa. Hänet valittiin International Ice Hockey Federation Hall of Fameen vuonna 1997. 

## Aiheesta muualla
* IIHF Hockey Hall of Fame bio
* New York Times obituary
Läntinen Nusa Tenggara

**Läntinen Nusa Tenggara** () on Indonesian provinssi. Se sijaitsee Pienillä Sundasaarilla ja provinssin alue muodostaa saariston länsiosan, lukuun ottamatta oman provinssinsa muodostamaa Balia.

Provinssin suurin saari on Sumbawa provinssin itäosassa ja toiseksi suurin Lombok länsiosassa. Provinssin pääkaupunki on Mataram, joka sijaitsee Lombokin saarella.

Provinssin alueella asuu 4,5 miljoonaa ihmistä. Sasak-kansa on provinssin suurin etninen ryhmä. He asuvat pääosin Lombokin saarella ja he muodostavat yli kaksi kolmannesta provinssin väkiluvusta. He puhuvat äidinkieleltään sasakin kieltä ja uskonnoltaan he ovat muslimeja.

Vuonna 2002 YK:n kehitysohjelma luokitteli Läntisen Nusa Tenggaran Indonesian vähiten kehittyneeksi provinssiksi. Sitä ovat vaivanneet kulkutaudit ja aliravitsemus.

Alueella on tulivuoria ja maanjäristyksiä. Vuoden 2007 lopussa provinssia tärisytti 6,7 richterin maanjäristys. Kesällä 2008 seuraava maanjäristys tuhosi asuinrakennuksia.

## Lähteet
Petri Laine

**Petri Laine** (s, 1969) on suomalainen tieteis- ja kauhukirjailija. Turbator julkaisi Laineen tieteisnovellikokoelman *Taivaan kaikki värit* vuonna 2008 ja kauhunovellikokoelman *Surunkorento* vuonna 2009. Kauhu- ja jännitysromaani *Haudattu sydän* ilmestyi 2010. Laineen novelleja on julkaistu muun muassa Portti-lehdessä. Hän on mukana myös Turbatorin *[[Tuhansien zombien maa]]* -novelliantologiassa. 

## Teokset
* 
* 
* 
* 

## Aiheesta muualla
* Sari Peltoniemi: Kosmoskynän kymmenen kysymystä – Haastattelussa Petri Laine. Kosmoskynä 3/2004.
* Arvosteluja novelleista Kosmoskynässä.
Sveitsin jääkiekkoliitto

**Sveitsin jääkiekkoliitto** (, , , ) on liitto, joka vastaa jääkiekkotoiminnasta Sveitsissä. Liitto on ollutKansainvälisen jääkiekkoliiton IIHF:n jäsen vuodesta 1908 alkaen, ja Sveitsin liitto on yksi IIHF:n perustajista. Sveitsin jääkiekkoliitto hallinnoi molempia maan ammattilaisliigoja (NLA ja NLB) sekä maajoukkueita.

## Maajoukkueet
* Sveitsin miesten jääkiekkomaajoukkue
* Sveitsin naisten jääkiekkomaajoukkue
* Sveitsin alle 20-vuotiaiden jääkiekkomaajoukkue
* Sveitsin alle 18-vuotiaiden jääkiekkomaajoukkue
* Sveitsin naisten alle 18-vuotiaiden jääkiekkomaajoukkue

## Lähteet
Mainio Manu

**Mainio Manu** () on yhdysvaltalainen Nelvanan tuottama ja Roger Bollen, sekä Marilyn Sadlerin luoma tietokoneanimaatiosarja, joka kertoo kaksikielisestä latinoremonttimiehestä Mainio Manusta ja hänen puhuvista työkaluistaan.

Manu Mainiolla on työkalupakissaan 8 työkalua, jotka ovat
**Patu** - vasara
**Ville** - ristipääruuvari
**Ruuvari** - miinusruuvari
**Milli** - mittanauha
**Nipsu** - pihdit
**Sahuri** - saha
**Putkeli** - jakoavain (näyttää putkipihdeiltä)
**Fikkari** - taskulamppu (ei esiinny kaikissa jaksoissa)

## Englanninkielisen version ääninäyttelijät

## Aiheesta muualla
* Mainio Manu TV.comissa
Bir Moghrein

**Bir Moghrein** (myös *Bir Mogrein*, *Bir Moughrein* ja muita kirjoitusasuja, ; ennen vuotta 1969 *Fort-Trinquet*) on kaupunkikunta ja samannimisen departementin hallinnollinen keskus Tiris Zemmourin alueella Mauritaniassa. Se sijaitsee lähellä Länsi-Saharan rajaa 400 kilometriä alueen pääkaupungista Zouérattista pohjoiseen. Departementissa on 3&nbsp;900 ja sen keskustaajamassa 1&nbsp;600 asukasta (vuonna 2013, väestönlaskenta).

## Maantiede ja ilmasto
Bir Moghreinin departementti eli moughataa käsittää Tiris Zemmourin alueen pohjoisosan. Siihen kuuluu keskustaajaman lisäksi kolme kunnan ulkopuolista asutusta: Boir Mariem, Hassi Loughar ja Lehfeira. Asukkaista 39 prosenttia on nomadeja.

Seudulla vallitsee subtrooppinen aavikkoilmasto. Talvet ovat leutoja ja aurinkoisia ja kesät hyvin kuumia. Keskilämpötilat vaihtelevat tammikuun 16,8 ja elokuun 33,2 asteen välillä. Vuotuinen sademäärä on 40 millimetriä.

## Historia
Bir Moghreinista on löydetty neoliittinen asuinpaikka, jolla on yhteyksiä Arguininlahden kulttuuriin. Sen pohjoispuolella Aïouneghtissa, Oummat Cheggagissa ja Oummat El Lhamissa on kalliopiirroksia ja -maalauksia, jotka esittävät norsuja, kirahveja, antilooppeja, strutseja, krokotiileja, nautoja ja hevosella ratsastavia ihmisiä jousineen.

1930-luvulla perustettu Fort-Trinquet oli yksi ranskalaisten viimeisistä Saharaan rakentamista linnoituksista. Se oli nimetty Marokon eteläosan valloitusta johtaneen Maurice Trinquetin mukaan. Alueella käytiin taisteluja Marokon tukemia kapinallisia vastaan vuonna 1958, ja Ranska piti siellä joukkojaan vielä Mauritanian itsenäistymisen jälkeen. Alueella taisteltiin Länsi-Saharan Polisario-liikettä vastaan vuosina 1975–1979, jolloin Bir Moghreinissa oli marokkolaisia joukkoja. Paikkakunnalla on myöhemmin ollut Mauritanian armeijan varuskunta ja pahamaineinen vankila.

## Liikenne, talous ja palvelut
Bir Moghreinin kautta kulkee Fdeirickistä ja Zouérattista Länsi-Saharan rajalle Ain Ben Tiliin ja edelleen Algerian Tindoufiin johtava tie. Paikkakunnalla on sotilas- ja siviilikäytössä oleva lentokenttä.

Väestön pääelinkeinot ovat karjanhoito, julkishallinto ja palvelut sekä kaupankäynti ja liikenne. Seudulla toimii myös kullankaivajia, joiden käyttämä syanidi on herättänyt huolta asukkaissa. Palveluihin kuuluu kaksi alakoulua ja terveyskeskus. Bir Moghreinissa on sähköasema ja vedenpuhdistuslaitos suolan poistoa varten, mutta niiden toiminnassa on ollut vakavia ongelmia.

## Matkailu
Seudun nähtävyyksiä ovat Saharan maisemat vuorineen ja mustine kallioineen. Alueella on maamiinoja, sen turvallisuustilanne on heikko ja matkustaminen vaatii poliisin luvan. Bir Moghreinissa ei ole mitään matkailupalveluja.

## Lähteet
* 

### Viitteet
Birgit Nilsson -palkinto

**Birgit Nilsson -palkinto** on ruotsalaisen sopraanon Birgit Nilssonin mukaan nimetty, maailman suurin klassisen musiikin palkinto.

Suuruudeltaan miljoonan dollarin arvoinen palkinto jaetaan noin kolmen vuoden välein. Valinnan tekee palkintosäätiön hallitus kansainvälisen asiantuntijaryhmän esityksen pohjalta.

Ensimmäinen palkinnon saajaksi nimettiin 20. helmikuuta 2009 espanjalainen oopperalaulaja Plácido Domingo. Palkinnon saajan päätti Nilsson ennen kuolemaansa. Säätiön mukaan tietoa säilytettiin suljetussa kuoressa, joka avattiin vasta hieman ennen palkinnon julkistamista. Vuonna 2011 palkinnon sai italialainen kapellimestari Riccardo Muti, vuonna 2014 Wienin filharmonikot, vuonna 2018 sopraano Nina Stemme ja vuonna 2022 sellisti Yo-Yo Ma.

## Jakoperusteet
*Mies- tai naisesiintyjä, jonka suuntauksena on joko ooppera, konsertti tai oratorio
*Kapellimestari, jonka klassisen musiikin suuntauksena on joko ooppera tai konsertti
*Yksittäinen oopperatuotanto
Palkinto voidaan puolittaa kahden voittajan kesken. Sen voi saada kukin voittaja vain kerran.

## American Scandinavian Foundationin Birgit Nilsson -palkinto
The American Scandinavian Foundationilla on aikaisempi (alkaen vuodesta 1988), samanniminen palkinto (The Birgit Nilsson Prize). Se jaetaan lupaavalle nuorelle amerikkalaiselle oopperalaulajalle. Palkinto perustettiin ruotsalaisten Pohjois-Amerikassa sijainneen siirtomaan Uuden Ruotsin perustamisen 350-vuotisjuhlan kunniaksi. Se jaetaan vuosittain Uuden Ruotsin perustamisen vuosipäivänä.

## Lähteet

## Aiheesta muualla
*Birgitnilssonprize.org
Rick Sklar

**Rick Sklar** (1929/1930 New York, New York &ndash; 22. kesäkuuta 1992 New York) oli yhdysvaltalainen radiovaikuttaja. 

Uransa alkuvaiheessa Skalr toimi käsikirjoittajana newyorkilaisille WNYC- ja WPAC-radioasemille. Vuonna 1954 hän siirtyi WINS-asemalle apulaisohjelmajohtajaksi. Siellä hänen tehtäviinsä kuului muun muassa kuulijakilpailujen ja mainoslauseiden ideointi. 

WABC-asemalle Sklar siirtyi 1962 ja seuraavana vuonna hänet nimettiin aseman ohjelmajohtajaksi. Kuulijalukujen parantamiseksi Sklar supisti aseman 77 levyn soittolistan noin 24 levyyn, ja kolmea eniten myytyä kappaletta alettiin soittamaan parin tunnin välein. Samaan aikaan hän pyrki kannustamaan aseman persoonallisia tiskijukkia, kuten Bruce Morrow'ta. 1960-luvun lopulla WABC:ta kuunteli neljäsosa New Yorkin radionkuuntelijoista ja se oli kaupungin kuunnelluin musiikkiradioasema.

Sklarista tuli ABC Radion ohjelmasuunnittelun varajohtaja 1977. Vuonna 1984 hän siirtyi perustamaansa radiokonsultointiyritykseen Sklar Communicationsiin.

Sklar kuoli hoitovirheestä johtuneeseen hapenpuutteeseen leikkauksen aikana. Hänet nimettiin postuumisti Radio Hall of Fameen vuonna 1993.

## Lähteet

## Aiheesta muualla
*
Leppälinnut

**Leppälinnut** (*Phoenicurus*) on sieppojen heimoon kuuluva lintusuku. Sukuun kuuluu 7 lajia.

## Leppälintuihin (''Phoenicurus'') kuuluvia lajeja
* Kiinanleppälintu (*Phoenicurus alaschanicus*)
* Laaksoleppälintu (*Phoenicurus auroreus*)
* Leppälintu (*Phoenicurus phoenicurus*)
* Mustaleppälintu (*Phoenicurus ochruros*)
* Ruoholeppälintu (*Phoenicurus hodgsoni*)
* Sepelleppälintu (*Phoenicurus moussieri*)
* Vuorileppälintu (*Phoenicurus erythrogastrus*)

## Lähteet
Winkler

**Winkler** on pieni kaupunki eteläisessä Manitobassa, Kanadassa. Sen väkiluku on 9&nbsp;106 (2006). Winkler on Pembina Valley Regionin suurin kaupunki ja liike-elämän, maataloustuotteiden ja teollisuustuotannon keskus.

Kaupungin kaakkoispuolella sijaitsee Pembina Valley Provincial Parkin luonnonpuisto.

Vuonna 2008 Winkler on Manitoban kuudenneksi suurin kaupunki ja yksi provinssin nopeimmin kasvavista.

## Historia

Viimeisen jääkauden päättyessä Agassiz-jääjärvi peitti suurta osaa nykyistä Manitobaa ja sen rantaviiva sijaitsi nykyisen Winklerin kaupungin laitamilla. Järven muodostama Pembina Escarpment -harjanne sijaitsee muutaman kilometrin päässä lännessä.

Winklerin eurooppalainen asutus sai alkunsa vuonna 1874, jolloin alueelle saapuivat ensimmäiset venäläiset mennoniitat. Nämä ensimmäiset siirtolaiset muodostivat syvästi uskonnollisen yhteisön mutta eivät kuitenkaan rakentaneet alueelle perinteisiä kirkkorakennuksia. Ensimmäinen seurakunta perustettiin alueelle 1888 yhdysvaltalaisten lähetystyöntekijöiden saavuttua. Virallisesti Winklerin perusti puutavarayrittäjä ja poliitikko Valentine Winkler, jolla oli yritys läheisessä Mordenin kylässä. Kun Winklerin mennoniitta-asiakkaat toivoivat hänen perustavan toimipisteen lähemmäksi kaupunkia, hän sai Canadian Pacific Railwayn suostutelluksi rakentamaan rautatien kaupungin lounaisosaan.

Winkler rekisteröitiin kyläksi 9. toukokuuta 1906. Tähän päivään mennessä kylään oli muuttanut suuri joukko saksalaisia, juutalaisia ja englantilaisia siirtolaisia. Mennoniitat alkoivat muuttaa maaseudulta kylään pian tämän jälkeen ja ensimmäisen maailmansodan jälkeen he muodostivat kylän väestöstä enemmistön.

1930-luvulla suuri joukko juutalaisia ja saksalaisia kauppiaita muutti pois Winkleristä, ja kylän väkiluku supistui. Väkiluku kääntyi nousuun toisen maailmansodan jälkeen. Winkler sai 7. huhtikuuta 1954 kaupungin aseman.

## Ilmasto

Ilmasto eteläisessä Manitobassa on tyypillinen kuiva mannermainen ilmasto (Köppenin ilmastoluokitus: Dfb), talvet ovat kylmiä ja kesät taas lämpimiä. Keskimääräinen lämpötila on heinäkuussa 20 astetta ja tammikuussa noin -15,6 astetta. Keskimääräinen sateen määrä on noin 415 mm vuodessa, joka sataa useimmiten keväällä ja alkukesästä. Kasvukausi on keskimäärin 125 päivää.

## Lähteet
Natriumkromaatti

**Natriumkromaatti** (Na2CrO4) on natriumkationien ja kromaattianionien muodostama ioniyhdiste. Ulkomuodoltaan se on hygroskooppisia keltaisia kiteitä. Veteen liuotettuna aine muodostaa heikosti emäksisen liuoksen.

## Valmistus ja käyttö
Natriumkromaattia voidaan valmistaa teollisesti kromiittimalmista. Malmi sekoitetaan natriumkarbonaatin kanssa. Seokseen lisätään vesiliuoksina natriumhydroksidia, kaliumhydroksidia, natriumaluminaattia ja natriumsilikaattia. Seos kuivataan ja hapetetaan, jonka jälkeen natriumkromaatti voidaan erottaa..

Natriumkromaattia käytettiin aikaisemmin teollisuudessa korroosiota estävänä aineena. Ainetta käytetään myös puunsuoja-aineena. Radioaktiivista Cr-51-isotooppia sisältävällä natriumkromaatilla on käyttöä myös lääketieteessä. Aineella merkataan veren punasoluja, mikä mahdollistaa sairauksien tutkimisen

## Turvallisuus
Hengitettynä natriumkromaatti aiheuttaa huonovointisuutta ja hengenahdistusta. Natriumkromaatti voi olla karsinogeeninen ja mutageeninen. Ympäristöön joutuessaan aine on vaarallista erityisesti veden eliöstölle.

## Lähteet
Juha Toivonen

**Juha Harri Antti Toivonen** (s. 10. kesäkuuta 1987 Hattula) on suomalainen entinen jääkiekkomaalivahti, jonka viimeiseksi SM-liigaseuraksi jäi KalPa. Nykyään hän on HPK:n A-nuorten valmennustiimissä.

## Ura
Toivonen on HPK:n kasvatti. Hän pelasi kaudella 2005–2006 kaksi ottelua HPK:n maalilla ja oli myös SM-liigan pudotuspeleissä joukkueen luukkuvahtina Karri Rämön loukkaannuttua välierissä. Kauden päätteeksi Toivonen pääsi juhlimaan mestaruutta, vaikkei saanutkaan peliaikaa. Suomen jääkiekkoliiton kilpailusääntöjen mukaisesti yksikin kokoonpanopöytäkirjaan merkitty pudotuspeliottelu oikeuttaa pelaajan saamaan SM-mitalin, jos hänen edustamansa joukkue sellaisen voittaa. Toivonen on siis jääkiekkoliiton käytännön mukaisesti voittanut Suomen mestaruuden. Toivosella oli mahdollisuus pelata yhdessä välierän ottelussa, kun HPK:n ykkösmaalivahti Miika Wiikman loukkaantui lievästi joukkueen alkuverryttelyssä. Wiikman kuitenkin pelasi ottelun ja jatkoi pelaavana maalivahtina mestaruuteen saakka. Kaudet 2006–2008 Toivonen edusti muutamaa Mestis-ottelua lukuun ottamatta HPK:n A-nuoria.

Toivonen pelasi kaudet 2008–2010 pohjoisamerikkalaisessa farmisarja CHL:ssä, jossa hän edusti Odessa Jackalopesia. Ensimmäisellä kaudellaan hänet valittiin sarjan parhaiden tulokkaiden tähtikentälliseen. AHL:n Bridgeport Sound Tigers teki Toivosen kanssa kesällä 2009 kaksisuuntaisen sopimuksen. Hän ei kuitenkaan mahtunut Sound Tigersin kokoonpanoon ja pelasi toisenkin kauden Jackalopesissa.

Kaudeksi 2010–2011 Toivonen siirtyi pelaamaan Mestistä Kajaanin Hokin paitaan. Hän pelasi hyvän tulokaskauden Mestiksessä ja sai seuraavaksi kaudeksi sopimuksen SM-liigan KalPaan.

Kalpassa Toivonen pelasi kuusi ottelua ja niiden lisäksi kolme ottelua lainalla SaPKo:ssa. Kaudelle 2013-2014 Toivonen siirtyi vielä Mestis-joukkue Jukureihin, jossa pelasi uransa viimeiset kaksi ottelua.

Peliuran jälkeen Toivonen toimi kaudella 2016-2017 HPK:n A-junioreiden maalivahtivalmentajana.

## Muuta
Juhan isoveli Hannu Toivonen on myös entinen jääkiekkomaalivahti.

## Lähteet
*Juha Toivonen kaksivuotiseen sopimukseen KalPan kanssa

### Viitteet
The Shape of Finns to Come

**The Shape of Finns to Come** on kokoelmalevy, joka sisältää musiikkia kuudelta eri suomirockyhtyeeltä. Sen julkaisi lontoolainen Cherry Red Records kesällä 1980. Yhtiö halusi julkaista Suomessa tehtyä uutta rockmusiikkia brittien kuunneltavaksi ja valitsi mieleisensä kappaleet Poko Rekordsin katalogista. LP oli NME-lehden riippumattomien levymerkkien albumimyyntitilaston viidenneksi myydyin yhtenä kuukautena.

## Kappaleet

**A-puoli**
# Artpop Kombo: Old Timer
# Eppu Normaali: John Fogerty
# Vox: Live Your Life
# Top Rank: Suitcase
# Eppu Normaali: Rooting for Beer
# Ducks: Secret of My Success
# Top Rank: I Want You
**B-puoli**
# Eppu Normaali: Njet, njet
# Top Rank: Better Say Nothing
# Eppu Normaali: Boredom's the World
# Artpop Kombo: Car Park Drama
# Top Rank: London
# Loose Prick: Sinä uinuja

## Lähteet
* 
* Suomen Äänitearkisto
* Albumi Top Rankin diskografiassa
Aino Lohikoski

**Aino Lohikoski** () oli suomalainen näyttelijä. Teatterissa hän tulkitsi muun muassa Minna Canthin näytelmien hahmoja. Lisäksi hän näytteli sivuosia useissa elokuvissa, kuten *[[Niskavuoren naiset (vuoden 1938 elokuva)|Niskavuoren naiset]]* ja *[[Valkoiset ruusut]]*.

## Elämä ja ura

Ennen näyttelijän uraansa Lohikoski toimi konttorialalla. Hän opiskeli laulua Annikki Uimosen ja Greta Aaltonen-Saarisen johdolla. Lohikoski aloitti ammattilaisuransa Kuopion Työväen Teatterissa vuonna 1920. Hän työskenteli myös Viipurin Työväen Teatterissa, Koiton Näyttämöllä ja Kansan näyttämöllä.

Lohikosken näyttämötöitä olivat muun muassa nimiosa Minna Canthin *[[Anna Liisa]]ssa*, Liisan osa *[[Pohjalaisia (näytelmä)|Pohjalaisissa]]* sekä Desdemona *[[Othello]]ssa*. Canthin klassikkonäytelmässä *[[Työmiehen vaimo]]* Lohikoski tulkitsi Homsantuun roolin. Hänellä oli myös lukuisia nimiosia opereteissa *Onnetar*, *Katja* ja *Frasquita*.

Aino Lohikoski näytteli sivuosia kymmenissä suomalaisissa pitkissä näytelmäelokuvissa. Usein hänen valkokangasosansa olivat päähenkilön äiti tai täti, myös lukuisat maalaistalojen emännät ja piiat saivat Lohikoskesta tulkitsijansa. Hänen elokuvauransa alkoi vuonna 1925 Liisan roolilla Jalmari Lahdensuon mykkäfilmissä *Pohjalaisia*. Lohikoski teki säännöllisesti elokuvatöitä vuodesta 1934 aina vuoteen 1959. Valentin Vaalan Hella Wuolijoki -filmatisoinnissa *Juurakon Hulda* (1937) hänellä oli Miinan osa. Niin ikään Vaalan elokuvassa *Niskavuoren naiset* (1938) hän oli Sentraali-Sandra. Toisen maailmansodan aikana Lohikoski näytteli eri rooleja muun muassa Suomisen perheestä kertovissa elokuvissa. Vuonna 1949 hän tulkitsi Anna-tädin osan elokuvassa *Jossain on railo*. Hänen viimeinen elokuvaosansa oli torpparin vaimo Väinö Linnan kirjaan perustuvassa Edvin Laineen ohjaamassa *Akseli ja Elina* (1970). Lisäksi Lohikoski teki rooleja lyhyissä fiktioissa ja toimi selostajana useissa dokumenteissa.

## Yksityiselämä

Aino Lohikoski meni naimisiin vuonna 1936 elokuvaohjaaja Orvo Saarikiven kanssa. He adoptoivat kaksi lasta, jotka näyttelivät Suomisen perheen kaksosia Marjaa ja Mattia.

## Filmografia

## Lähteet

* 

### Viitteet
Ampumahiihdon maailmancup 2008–2009

**Ampumahiihdon maailmancup 2008–2009** oli 32. ampumahiihdon maailmancup -kausi miehille ja 27. kausi naisille. Kausi alkoi Östersundissa 3. joulukuuta 2008 ja päättyi Hanti-Mansijskissa 29. maaliskuuta 2009.

Kauden kilpailuissa jaettiin maailmancupin pisteitä 40 parhaalle aikaisempien kausien 30 parhaan sijaan.

## Kilpailukalenteri

## Naiset
### Tulokset

### Maailmancupin loppupisteet

### Viestit

## Miehet
### Tulokset

### Maailmancupin loppupisteet

### Viestit

## Sekaviesti

## Lähteet
* Tulokset IBU:n sivustolta 
* Maailmancupin pisteet 

### Viitteet
Philadelphia Quakers

**Philadelphia Quakers** oli ammattilaisjääkiekkojoukkue, joka pelasi NHL:ssä yhden kauden, 1930–1931. Quakersin kotihallina toimi Philadelphia Arena Pennsylvaniassa. Philadelphia Quakersin edeltäjä oli Pittsburgh Pirates.

## Pelatut kaudet
Chleuhit

**Chleuhit** (äännetään *shlöh*) ovat yksi berberien etnisistä ryhmistä. He elävät pääasiassa Marokon Atlasvuorten ympäristössä, asuttaen suurinta osaa Korkea-Atlasta ja Anti-Atlasta ja niiden välissä sijaitsevaa Souss-laaksoa. Suurin osa chleuheista asuvat Souss-laaksossa, muun muassa Agadirin, Tiznitin ja Taroudantin kaupungeissa.
  
Chleuh-kansan lukumäärän on arvioitu olevan noin yhdeksän miljoonaa. Chleuh-kansa puhuu tašelhit-kieltä, joka on yksi berberikielen eli tamazightin murre. Berberikansa kutsuu kieltään nimellä tamazight, josta on useita eri variaatioita, jotka ovat syntyneet maantieteellisessä eristyksessä. 

Suurin osa tästä kansasta on muslimeja ja pieni vähemmistö juutalaisia.    

Varhaiset foinikialaiset tutkimusmatkailijat ovat löytäneet Keski-Marokon rannikolta alkuperäisväestön, jota nyt kutsutaan Chleuh-kansaksi.

## Lähteet
HD 12661

**HD 12661** on pääsarjan tähti Oinaan tähdistössä, 121,2 valovuoden päässä Maasta. Sillä tiedetään olevan kaksi eksoplaneettaa. Ensimmäinen planeetta löydettiin vuonna 2002 ja toinen seuraavana vuonna.
Kuningas Khalidin kansainvälinen lentoasema

**Kuningas Khaledin kansainvälinen lentoasema** (; IATA: **RUH**, ICAO: **OERK**) on lentoasema Saudi-Arabiassa. Se sijaitsee 35 kilometriä pääkaupungista Riadista pohjoiseen. Se avattiin 26. marraskuuta 1983. Lentokenttäalueen pinta-ala on 225 km², ja terminaalien lisäksi alueella sijaitsee mm. moskeija ja kauppoja.

## Lähteet
Rhythm Divine

**Rhythm Divine** on toinen single Enrique Iglesiaksen ensimmäiseltä englanninkieliseltä albumilta *[[Enrique]]*. Single julkaistiin Yhdysvalloissa 9. lokakuuta 1999. Kappaleen ovat tehneet Paul Barry ja Mark Taylor ja tuottaneet Barry ja Brian Rawling. 

*Rhythm Divinen* musiikkivideon ohjasi Francis Lawrence. Iglesias levytti kappaleen myös espanjaksi nimellä ***Ritmo Total***. Myös tämä versio julkaistiin *Enrique*-albumilla.

## Kappaleet

**Maxi-Single (B00004S2OJ):** 
# *Rhythm Divine*
# *Rhythm Divine* (Morales Radio Mix)
# *Rhythm Divine* (Stero Dub Mix)
# *Rhythm Divine* (Lord G's Dive Dub)

**Maxi-Single (B00003ZAG0):** 
# *Rhythm Divine* (Morales Radio Mix)
# *Rhythm Divine* (Fernando G Club Mix)
# *Rhythm Divine* (Mijango's Extended Mix)

## Lähteet